钦定古今图书集成/明伦汇编/氏族典/第432卷 > 赵清
## 钦定古今图书集成/明伦汇编/氏族典/第432卷 > 赵清

按《万姓统谱》：清，凤阳人。有膂力，善用兵。洪武中，积功
官至北平都指挥使，升后军都督佥事，致仕。清去北
平时，常怀隐忧，不敢言。靖难兵起，黄、齐诸人荐清帅
河南兵守彰德。靖难兵至城下，遣人招清，清对使人
曰：“殿下至京城，但出片纸召清，清不敢不至。今为朝
廷守封疆，不敢弃命失职。靖难后召清还，清遂乞闲”，
不许。